grb **R E P U B L I K A H R V A T S K A**

**KRAPINSKO-ZAGORSKA ŽUPANIJA**

**Upravni odjel za prostorno uređenje,**

**gradnju i zaštitu okoliša**

KLASA: UP/I-351-01/22-01/16

URBROJ: 2140-08-22-4

Krapina, 14. srpnja 2022.

Krapinsko-zagorska županija, Upravni odjel za prostorno uređenje, gradnju i zaštitu okoliša, OIB: 20042466298 temeljem članka 29. stavka 2. i članka 30. stavka 4. Zakona o zaštiti prirode („Narodne novine“ broj 80/13, 15/18, 14/19 i 127/19) povodom zahtjeva ”FIL-KOP” obrt za građevinarstvo i usluge mehanizacije, vl. Tomislav Filipčić, Ivanec Bistranski, Braće Radića 5, OIB:59554391631 zastupan putem opunomoćenika ZRCALO INŽENJERING d.o.o., Braće Radića 10, Zaprešić, OIB: 57379573933 u postupku Prethodne ocjene prihvatljivosti zahvata za ekološku mrežu donosi

**R J E Š E N J E**

1. Planirani zahvat - Izgradnja samoposlužne autopraonice u Donjoj Stubici na k.č. 3500 dio k.o. Donja Stubica, nositelja zahvata ”FIL-KOP” obrt za građevinarstvo i usluge mehanizacije, vl. Tomislav Filipčić, Ivanec Bistranski, Braće Radića 5, OIB:59554391631, prihvatljiv je za ekološku mrežu.
2. Ovo Rješenje izdaje se na rok od četiri godine.
3. Ovo Rješenje objavljuje se na internetskim stranicama Krapinsko-zagorske županije.

***O b r a z l o ž e n j e***

Nositelj zahvata FIL-KOP” obrt za građevinarstvo i usluge mehanizacije, vl. Tomislav Filipčić, Ivanec Bistranski, Braće Radića 5, OIB:59554391631 podnio je 29.06.2022. godine putem opunomoćenika društva Zrcalo-inženjering d.o.o. za projektiranje i inženjering u građevinarstvu, Braće Radića 10, Ivanec Bistranski, Zaprešić, OIB: 57379573933, Krapinsko-zagorskoj županiji Upravnom odjelu za prostorno uređenje, gradnju i zaštitu okoliša (u daljnjem tekstu: Upravni odjel) zahtjev za provedbu postupka Prethodne ocjene prihvatljivosti za ekološku mrežu za zahvat izgradnje samoposlužne autopraonice u Donjoj Stubici na k.č. 3500 dio k.o. Donja Stubica.

U zahtjevu su sukladno odredbama članka 30. stavka 2. Zakona o zaštiti prirode navedeni svi podaci o nositelju zahvata, a uz zahtjev je priloženo Idejno rješenje - prikaz zahvata u prostoru (Zrcalo-inženjering d.o.o. za projektiranje i inženjering u građevinarstvu, Zaprešić, studeni 2021.).

Upravni odjel je od Ministarstva gospodarstva i održivog razvoja, Zavoda za zaštitu okoliša i prirode (u daljnjem tekstu: Zavod), zatražio prethodno mišljenje o mogućnosti značajnih negativnih utjecaja zahvata na ciljeve očuvanja i cjelovitost područja ekološke mreže.

Tijekom postupka traženo mišljenje Zavoda (KLASA: 352-03/22-02/613, URBROJ: 517-12-2-3-2-22-2 od 12.07.2022. godine) je dostavljeno, a u njemu se navodi da se Prethodnom ocjenom zahvata može isključiti mogućnost značajnih negativnih utjecaja na cjelovitost i ciljeve očuvanja područja ekološke mreže i da nije potrebno provesti Glavnu ocjenu zahvata.

U provedbi postupka Upravni odjel je razmotrio predmetni zahtjev, priloženu dokumentaciju, podatke o ekološkoj mreži (područja ekološke mreže, ciljne vrste i stanišne tipove) i mišljenje Zavoda te utvrdio sljedeće:

Predmetni zahvat je nova poslovna zgrada – samoposlužna autopraonica, planirana na k.č. broj 3500/1 k.o. Donja Stubica. Kolno-pješački prilaz građevnoj čestici biti će omogućen s državne ceste DC 307, u naravi Toplička cesta (k.č. broj 5440/1 k.o. Donja Stubica). Poslovna zgrada je pravokutnog oblika, tlocrta razvijenog unutar maksimalnih dimenzija 15,82 x 6,80 m, otvorenog tipa i natkrivena, ukupne bruto površine 104,82 m2. Odvodnja otpadnih i oborinskih voda predviđena je spajanjem u sustav javne odvodnje, uz prethodno pročišćavanje i izvedbu separatora ulja i masti.

Prema Uredbi o ekološkoj mreži i nadležnostima javnih ustanova za upravljanje područjima ekološke mreže („Narodne novine“ broj 80/19) planirani zahvat se nalazi unutar područja ekološke mreže, Područja očuvanja značajnog za vrste i stanišne tipove (POVS) HR 2000583 Medvednica.

Prema Karti prirodnih i poluprirodnih ne-šumskih kopnenih i slatkovodnih staništa Republike Hrvatske lokacija zahvata obuhvaća stanišne tipove mozaik stanišnih tipova J. Izgrađena i industrijska staništa, I.5.1. Voćnjaci i C.2.3.2.1. Srednjoeuropske livade rane pahovke.

Sukladno bazi podataka Ministarstva gospodarstva i održivog razvoja na području zahvata nisu rasprostranjeni ciljni stanišni tipovi. Staništa su pogodna kao lovna staništa za ciljne vrste šišmiša. Provedbom zahvata doći će do trajnog gubitka do 0,09 ha pogodnog lovnog staništa ciljne vrste šišmiša, pa s obzirom na ukupnu zastupljenost staništa pogodnih za šišmiše na predmetnom području ekološke mreže (lovna staništa u zoni od 18520 ha), radi se o utjecaju koji nije značajan.

# Uzimajući u obzir značajke zahvata, uz uvažavanje prethodnog mišljenja Zavoda, ovaj Upravni odjel je utvrdio da se na temelju provedenog postupka prethodne ocjene može isključiti mogućnost značajnih negativnih utjecaja na cjelovitost i ciljeve očuvanja područja ekološke mreže pa je riješeno kao u točki I. izreke rješenja.

# Točka II. izreke rješenja temelji se na odredbi članka 43. stavka 1., a točka III. na odredbi članka 44. stavka 3. Zakona o zaštiti prirode.

Sukladno odredbama članka 44. stavka 1. i 2. Zakona o zaštiti prirode ovo rješenje dostavlja se Ministarstvu gospodarstva i održivog razvoja i inspekciji zaštite prirode.

Podnositelj zahtjeva oslobođen je plaćanja upravne pristojbe prema čl. 9. Zakona o upravnim pristojbama (“Narodne novine” broj 115/16).

UPUTA O PRAVNOM LIJEKU:

Protiv ovog rješenja može se, izjaviti žalba Ministarstvu gospodarstva i održivog razvoja, Zagreb, Radnička cesta 80, u roku od 15 dana od dana primitka Rješenja.

Žalba se predaje Upravnom odjelu za prostorno uređenje, gradnju i zaštitu okoliša Krapinsko-zagorske županije, Krapina, Magistratska 1 u pisanom obliku neposredno, poštom ili usmeno na zapisnik.

Na izjavljenu žalbu ne plaća se upravna pristojba sukladno napomeni uz Tar.br.3. Uredbe o Tarifi upravnih pristojbi (“Narodne novine” broj 92/21, 93/21 i 95/21).

**PROČELNIK**

mr.sc.Stjepan Bručić, dipl.ing.građ.

**DOSTAVITI:**

1. FIL-KOP”, vl. Tomislav Filipčić, Ivanec Bistranski, Braće Radića 5

putem opunomoćenika Zrcalo-inženjering d.o.o., Braće Radića 10, Ivanec Bistranski, Zaprešić

1. Ministarstvo gospodarstva i održivog razvoja, Zagreb, Radnička cesta 80
2. Državni inspektorat, Inspe**kcija zaštite prirode,** Zagreb, Šubićeva 29
3. Evidencija, ovdje
4. Pismohrana, ovdje